น้ามู เชื่อ ยังได้รับโอกาสคุมสิงห์ต่อ แม้ผลงานดิ่งลงเหว
กุนซือจอมห้าวของทีมเชลซี ให้สัมภาษณ์กับสื่อหลังจบเกม เชื่อมั่นว่าบอร์ดบริหารของทีมจะยังคงให้โอกาสคุมทีมต่อไป และไม่เคยคิดว่าจะได้ทำงานในถิ่น สแตมฟอร์ด บริดจ์ เป็นนัดสุดท้าย ในเกมพ่ายลิเวอร์พูลคาบ้าน เมื่อวันเสาร์ที่ผ่านมา,สำนักข่าวต่างประเทศรายงานวันที่ 1 พ.ย.ว่า โชเซ มูรินโญ ผู้จัดการทีมชาวโปรตุกีสของทีมเชลซี ยังคงเชื่อมั่นว่าจะได้รับโอกาสในการคุมทีมต่อไป แม้จะนำทีมทำผลงานได้อย่างย่ำแย่ในการออกสตาร์ทฤดูกาลใหม่ และหล่นลงไปอยู่ในโซนท้ายตารางในขณะนี้,กุนซือวัย 52 ปี พาทีมแชมป์เก่าแพ้ไปแล้วถึง 6 จาก 11 เกมในฤดูกาล 2015-16 รวมถึงในเกมนัดล่าสุด ที่เปิดบ้านพ่ายให้กับพลพรรคหงส์แดงไปอย่างราบคาบ 3-1 ซึ่งเป็นการประเดิมชัยนัดแรกในการลงคุมของ เจอร์เกน คล็อปป์ อีกด้วย,อย่างไรก็ตาม ผู้จัดการทีมเชลซี ยังได้เผยกับสำนักข่าว สกาย สปอร์ต โดยเชื่อมั่นว่าจะยังคงได้รับโอกาสในการคุมทีมจากผู้บริหารของทีมต่อไป ถึงแม้จะถูกสื่อคาดหมายกันว่าเกมพรีเมียร์ลีกนัดล่าสุด คือเกมสุดท้ายที่เจ้าตัวจะได้ทำงานในถิ่นสแตมฟอร์ด บริดจ์,ผมยังคงได้รับการหนุนหลังจากแฟนบอลอยู่เช่นเคย แต่ผมกลับไม่รู้สึกเช่นนั้นกับผู้เล่นภายในทีม เพราะผมเห็นพวกเขาบางคนมีอาการเศร้าหมองในห้องแต่งตัว ถึงอย่างไรก็ตามผมยังคงเชื่อมั่นในพวกเขาเสมอ,ตอนนี้ผมจะกลับไปที่บ้านเพื่อผ่อนคลายกับการดูรักบี้ชิงแชมป์โลก พยายามตัดความรู้สึกจากเรื่องนี้ออกไปให้หมด จากนั้นผมจะกลับเริ่มต้นคุมทีมลงฝึกซ้อมในวันพรุ่งนี้ ผมไม่คิดว่ามันจะเป็นการทำงานนัดสุดท้ายของผมที่นี่ แต่ผมจะพยายามใช้เวลาทั้งหมดเพื่อทำให้ทีมกลับมาดีขึ้นกว่าเดิม,สำหรับ เชลซี มีคิวลงสนามในเกมนัดต่อไปด้วยการเปิดบ้านรับมือกับ ดินาโม เคียฟ เกมยูฟ่า แชมเปียนส์ลีก ในวันพุธที่จะถึงนี้.
กุนซือจอมห้าวของทีมเชลซี ให้สัมภาษณ์กับสื่อหลังจบเกมล่าสุด เชื่อมั่นว่าบอร์ดบริหารของทีมจะยังคงให้โอกาสคุมทีมต่อไป และไม่เคยคิดว่าจะได้ทำงานในถิ่นสแตมฟอร์ด บริดจ์ เป็นนัดสุดท้ายในเกมพ่ายลิเวอร์พูลเมื่อวันเสาร์ที่ผ่านมา
พรีเมียร์ลีก,โชเซ มูรินโญ,เชลซี,ลิเวอร์พูล,ฤดูกาล 20115-16,ข่าว,ข่าวกีฬา,ไทยรัฐออนไลน์